[{"text_idx": "#000001", "text": "...Heli kirjast messengeris mulle on tunda segadust ja hirmu \u2013 kas juuretis peab enne toatemperatuuril seisma ja siis toitma, vo\u0303i oli see vastupidi? Saan aru, et ta on mu blogi postitust lugenud. Nii nende lastega la\u0308heb, kes omale koera tahavad \u2013 kas koer on vaja o\u0303ue lasta enne, kui ta tuppa pissib vo\u0303i pa\u0308rast. Peaasi, et koer o\u0303ue saab nii ka juuretisega, kui ta elama hakkab, on ko\u0303ik ha\u0308sti, rahustan Heli....U\u0308heksa aastat tagasi saabus J.M Perochoni restorani o\u0303uele o\u0303nn, esimene Michelini ta\u0308rn ja seda ta\u0308rni on vaja to\u0303estada igal aastal. Kord aastas ku\u0308lastab restorani ru\u0308hm salajasi hindajaid, kes otsustavad ta\u0308rni saatuse u\u0308le. Peakokk ra\u0308a\u0308gib hirmujudinatest, mida tundis, kui Michelin guide lehel () sel aastal oma nime ei leidnud. Arvas, et nu\u0308u\u0308d on see la\u0308bi aga vo\u0303ta na\u0308pust, va\u0308ike viga tuli kiirelt va\u0308lja, J.M Perochon nimi seisab uhkelt teiste 522 Prantsusmaal u\u0308hte ta\u0308rni omavate restoranide seas. Tema so\u0303nul on ta\u0308rni raskem hoida, kui seda saada. Pead pidevalt pingutama ko\u0303ikides restorani to\u0308o\u0308valdkondades, alates muidugi toidust ja selle komponentide maitsetest ning tervikust, lo\u0303petades teeninduse ja u\u0308ldise atmosfa\u0308a\u0308riga. Vendees, Pays de la Loire piirkonnas La\u0308a\u0308ne-Prantsusmaal vo\u0303ib vaid u\u0308he ka\u0308e na\u0308ppudel u\u0308les lugeda neid, kel see o\u0303nnestunud."}, {"text_idx": "#000002", "text": "Teeme algatuseks tiiru ko\u0308o\u0308gis, peakokk tutvustab ko\u0303iki meeskonna liikmeid nimepidi ja tema juures to\u0308o\u0308tatud aastate ja\u0308rgi, suur osa neist on temaga koos olnud u\u0308le ku\u0308mne aasta, sous-chef isegi 15. Teenindajad valmistavad saali ette ku\u0308laliste saabumiseks, valged kindad ka\u0308es. U\u0308ks neist annab peakokale pipraveskis pipart nuusutada, kas on ikka o\u0303ige aroom. Viimane noogutab ja kiidab heaks ning tutvustab seejuures oma retseptides kasutatavate piprasortide erinevusi. Gae\u0301te, restorani teine mees, astub mo\u0303tliku na\u0308oga ligi, selgitab elavalt midagi prantsuse keeles, peakokk haarab lusika ja maitseb kastet, maitseb teist korda veel ja hurjutab kohalikus keeles. Saame hiljem teada, et keegi oli julgenud kastmesse valet vo\u0303id panna. Mis mo\u0303ttes, valet vo\u0303id? Kuidas ta julges! See olukord sisendab kindlustunnet enne esimese to\u0308o\u0308pa\u0308eva algust, hea meelega alustan no\u0303udepesust, kui vaid see vo\u0303imalus antakse. Iga ko\u0308o\u0308gis viibija teab va\u0308ga selgelt oma u\u0308lesannet \u2013 mitte u\u0308htegi lisaliigutust vo\u0303i la\u0308bimo\u0303tlemata sammu. Ko\u0303ik toimib nagu kellava\u0308rk. Kaks kuumas ko\u0308o\u0308gis, kaks ku\u0308lmas, kaks desserdis."}, {"text_idx": "#000003", "text": "J.M Perochon restoran on avatud viiel pa\u0308eval na\u0308dalas, kolmapa\u0308evast pu\u0308hapa\u0308evani ja seda kaks korda pa\u0308evas ning siis vaid paari tunni jooksul. Nii kuumas ko\u0308o\u0308gis, kui desserdis ripub seinal iga katte alguses prinditud broneeringute leht, kus laudade numbrite ja\u0308rgi on na\u0308ha broneerija nimi, tema ku\u0308laliste arv ja kui on allergiaid vo\u0303i mo\u0303ni ta\u0308htpa\u0308ev, siis ka see \u2013 iga to\u0308o\u0308taja siin majas on teadlik ku\u0308lalist puudutava olulise info osas. U\u0308ht lauda saab u\u0308he vahetuse jooksul broneerida vaid korra, restoranis on 11 lauda, mis mahutavad 35 inimest."}, {"text_idx": "#000004", "text": "Restorani saabudes vo\u0303tab ku\u0308lalise juba uksel vastu peakokk isiklikult, juhatab lauda, tutvustab menu\u0308u\u0308d. Sommeljee esitleb toitude juurde sobilikke veine. Paari tunni jooksul saab ku\u0308laline osa 5 kuni 8 ka\u0308igulisest naudingute ra\u0308nnakust ning lahkub o\u0303nnelikuna, keskmiselt saja kaheku\u0308mne euro vo\u0303rra vaesemana."}, {"text_idx": "#000005", "text": "To\u0303mban kokajaki selga, seon po\u0303lle kinni ning olen valmis po\u0303nevasse tundmatusse astuma. Po\u0303gus tutvus dessertide pealiku Maksimiga annab lootust sujuvale koosto\u0308o\u0308le, ta suhtleb inglise keeles! Ja see on pa\u0308ris oluline na\u0308htus Prantsusmaal, kus pea keegi ei taha sinuga teistes keeltes ra\u0308a\u0308kida. Ko\u0308o\u0308gis aga saaks see saatuslikuks, sest niipalju kui on erinevaid protsesse, detaile, koostisosi, ei suudaks ka\u0308te-jalgadega ka ko\u0303ige visam prantslane mulle selgeks teha. Ta loobuks o\u0303ige pea ja suunaks mind rahulikult sibulaid hakkima. Maksim on tore, va\u0308lja na\u0308eb, kui balletitantsija ning oma peenikeste ja u\u0308lita\u0308psete so\u0303rmede poolest vo\u0303iks ta vabalt klaverit ma\u0308ngida. Tunnen tema ko\u0303rval end, kui Kalevipoja ema, Linda: kohmakad ka\u0308ed ei suuda taldrikul magustoitude mikroosakesi kunstiteoseks sa\u0308ttida, nii lillede kroonlehekesed, kui o\u0303rno\u0303ukesed pirnikujulised ku\u0308psised kipuvad minu kobade na\u0308ppude vahel purunema. Vo\u0303tan kasutusele pintsetid, aga see aeglustab tulemuse saavutamist ma\u0308rgatavalt. Ulme, kui mitut detaili vo\u0303ib sisaldada u\u0308ks ca 50 grammine magustoit. Hoian enda ko\u0303rval ma\u0308rkimikku, kritseldan paberile magusroad, nende kihid ja ja\u0308rjestuse ning lisan oma mo\u0303tted, kuidas vo\u0303iksin kodumaise toorainega analoogset ilu luua. Siiski u\u0308likiireks tempo siin ko\u0308o\u0308gis ei la\u0308he, saan o\u0303ige pea aru, et po\u0303hjuseks on vaid u\u0308ks kate saalis. On aega lo\u0303igata mustikas neljaks ja u\u0308kshaaval pisikesi lehekesi roheliselt vo\u0303rselt noppida ning neid siis s\u030cokolaadist kaunitarile maitsekalt asetada."}, {"text_idx": "#000006", "text": "Paar pa\u0308eva hiljem sisenen kuuma ko\u0308o\u0308gi paeluvasse maailma. Siin tunnen end, kui to\u0308o\u0308taksin apteegis. Ko\u0303ik toidud serveerime pintsettidega ja seda puhtalt seeto\u0303ttu, et detailid on imepisikesed. Egas muidu poleks lastud mul kaheksa porgandit koorida so\u0303nadega, sellest ja\u0308tkub mitmeks pa\u0308evaks. Ei, mitte kaheksa kilogrammi vaid kaheksa tu\u0308kki! Otseloomulikult, kui lo\u0303igata sellest paari millimeetrised kettad ja nendest omakorda sentimeetrised kolmnurgad ning tervest menu\u0308u\u0308st sisaldab porgandit vaid u\u0308ks roog, meriahven foie gras\u2019iga, kus viimast kaunistab muude mikrokaunistuste ko\u0303rval kaks imetillukest porgandi-kolmnurka. Vo\u0303i siis na\u0308iteks nuikapsas, sellest lo\u0303ikan mandoliiniga o\u0303hukesed viilud ja nendest taas sentimeetrised rattad. Ta\u0308pselt nagu tabletid. Va\u0308gisi tuleb muie suule, kas to\u0303esti \u2013 u\u0308he saialillega saame hakkama mitu pa\u0308eva ja terve varrselleri kulutamiseks kulub na\u0308dalaid. Vaid hulganisti homaare ja langustiine ning samuti meriahvenaid on siin ko\u0308o\u0308gis ilusa lo\u0303pu tippide ja ta\u0308ppidega kaunistatud taldrikul leidnud ning ei saa mo\u0308o\u0308da me kastmetest. Vot need on Prantsuse ko\u0308o\u0308gis au sees ja maitsevad siin lihtsalt vo\u0303rratult! Algusest peale on mulle na\u0308idatud, antud maitsta ko\u0303ikide roogade koostisosasid eraldi, koos, kastmega ja ilma. Olen paari pa\u0308evaga menu\u0308u\u0308le ringi peale saanud teha. Tean, kuidas valmistatakse meriahvenat vo\u0303i veiseliha, mis temperatuuril sous-vine vannis ja mitu minutit ahjus aga kuidas valmib kaste, vot seda siiani na\u0308inud ma pole. Mul palutakse alati tulla to\u0308o\u0308le pool tundi hiljem, kui teised, ei tea kas see kuldne pooltund on aeg, mil saladused pa\u0308evavalgele tuuakse, kastmed valmis segatakse, et siis taas retseptid luku taha panna ja suud lukku keerata.Tore ettevo\u0303tmine on kahekihilisest, munavalge-vo\u0303i seguga ma\u0308a\u0308ritud filotaignast pisikeste ketaste vormimine ja seeja\u0308rel need kahe vormi vahele ta\u0308pselt sa\u0308ttimine, et need hiljem ahjus paar minutit ku\u0308psetada ja ta\u0308ita maitsvate kastmeto\u0308rtsude ja tillukese merekarbi lihaga. Arvad ku\u0308ll, et mis seda taignaketast teha ei ole aga neetud vorm ei taha ega taha kuidagi la\u0308bi kahe paberit meenutava kihi end keerata, surun ja va\u0308a\u0308nan, ka\u0308tel tekkimas villid. Higi hakkab otsaette tekkima, kui ma\u0308rkan filotaignale omast kiiret kuivamist ja purunemist. Metsa need villid, surun aga tugevamalt ja u\u0308hel hetkel need valmis saavad, kogenud kolleeg minu ko\u0303rval noogutab heakskiitvalt."}, {"text_idx": "#000007", "text": "Paljud road on kaunistatud suuremate ja va\u0308iksemate knellidega (pr.k. quenelle). Tegemist on kahe lusika vahel stiilselt kolmnurkseks keeratud pehme palliga. Selleks vo\u0303ib olla kas pehme ja\u0308a\u0308tis magustoidul vo\u0303i pesto kartuliampsul. Mina aga keerutan knelle hirmkallist mustast kalamarjast kaunistuseks peenele eelroale. Seda ku\u0308ll pisikeste lusikatega aga siiski, mo\u0303eldes Hiinast saabuva musta kalamarja hinnale, mille viimane partii osteti restorani sisse 1300 eurot kilo eest, tekib uhke tunne usalduse eest ja seda mainib ka ta\u0308htsuselt teine kokk ko\u0308o\u0308gis, minu knellid pidavat veatud ja professionaalsed va\u0308lja na\u0308gema, siiski Prantsusmaa kokakoolis o\u0303petatakse knelli kolme po\u0308o\u0308rdega perfektseks saama, minul vo\u0303tab selle saavutamine poole rohkem keerutusi. Usun, et aprilli lo\u0303puks saan kolme po\u0308o\u0308rdega hakkama. ... Paar musta kalamarja terakest ja\u0308a\u0308b lusika ku\u0308lge, kui seda pessu viskan, vaikselt limpsan kullahinnalise kro\u0303mpsuva ta\u0308pikese suhu ja silme eest ka\u0308ib oligarhide magus elu la\u0308bi.To\u0308o\u0308pa\u0308evad ko\u0308o\u0308gis on endise kontorito\u0308o\u0308taja jaoks suhteliselt pikad, ca 15 tundi, selgelt kurnavad nii vaimule, kui fu\u0308u\u0308sisele. Info tulv on sedavo\u0303rd mahukas ja tahe ko\u0303ik endasse ahmida lu\u0308kkab mo\u0303istuse koju jo\u0303udes puhkerez\u030ciimile ning uni saabub enne, kui pea patja puudutab. \u201eOui, Chef!\u201c meenutab to\u0308o\u0308pa\u0308eva unena\u0308gu."}]